**Ա Մ Փ Ո Փ Ա Թ Ե Ր Թ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 155-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |
| --- | --- | --- |
| **Նախարարության անվանումը** | **Առարկություն, առաջարկության բովանդակությունը** | **Եզրակացություն** |
| **1** | **2** | **3** |
| ՀՀ աշխատանքի և սոցիալական հարցերի նախարարություն 16.05.2019թ. թիվ ԶԲ/7704-19 գրություն | Առաջարկություններ և առարկություններ չունի: |  |
| ՀՀ տարածքային կառավարման և զարգացման նախարարություն 22.05.2019թ. թիվ 01/15.2/4855-19 գրություն | Հիմք ընդունելով «Նորմատիվ իրավական ակտերի մասին» ՀՀ օրենքի 23-րդ հոդվածը՝ առաջարկվել է նախագիծը լրացնել նոր 3-րդ կետով՝  «3. Սույն որոշումն ուժի մեջ է մտնում պաշտոնական հրապարակմանը հաջորդող օրավնից»: | Ընդունվել է: Համապատասխան փոփոխությունը կատարվել է: |
| ՀՀ ֆինանսների նախարարություն 21.05.2019թ. թիվ 01/Ֆ-1/8418-2019 գրություն | 1.Առաջարկվել է ջրային համակարգերի օգտագործման և պահպանության տեխնիկական հանձնաժողովի (այսուհետ՝ Հանձնաժողով) աշխատակազմի լուծարումը ապահովել մինչև 2019 թվականի օգոստոսի 1-ը՝ նպատակ ունենալով հստակեցնել Հանձնաժողովի աշխատակազմի աշխատողների հետ աշխատանքային հարաբերությունների իրավական կարգավորումները:  Այս կապակցությամբ հայտնել է, որ ՀՀ էներգետիկ ենթակառուցվածքների և բնական պաշարների նախարարության (Նախարարություն) 19.03.2019թ. N01ԳԲ/19.1ԲԳ/1646-19 գրությամբ տեղեկացվել էր, որ մարտի 13-ին հանձնաժողովի աշխատակազմի աշխատակիցներին արդեն իսկ ծանուցվել է պայմանագրերը լուծելու վերաբերյալ: Միաժամանակ առաջարկվել էր գործատուի և աշխատողի միջև իրավահարաբերությունների ապահովման նպատակով 2019թ. պետական բյուջեով «Ջրատեխնիկական կառույցների տեխնիկական վիճակի ուսումնասիրություններ» միջոցառման գծով նախատեսված հատկացումները պահպանել մինչև ս.թ. մայիսի 31-ը:  Բացի այդ, Նախարարության 14.05.2019թ. N 01/19.1ԲԳ/3095-19 գրությամբ ՀՀ ֆինանսների նախարարություն է ներկայացվել վերոնշյալ միջոցառման գծով միջհոդվածային և միջեռամսյակային վերաբաշխում, որով առաջարկվում է «Աշխատողների աշխատավարձեր և հավելավճարներ» հոդվածի 3-րդ և 4-րդ եռամսյակի գումարներից 4.0 մլն դրամ ուղղել 2-րդ եռամսյակ՝ ՀՀ կառավարության 28.02.2019թ. N155-Ն որոշմամբ պայմանավորված՝ աշխատակիցներին աշխատավարձ և վերջնահաշվարկ վճարելու նպատակով:  Հետևաբար Նախագծում հստակեցման կարիք ունի Հանձնաժողովի լուծարման գործընթացի ավարտական ժամկետը: | Նախագծում Հանձնաժողովի լուծարման գործընթացի ավարտական ժամկետի հստակեցմանը վերաբերող դիտողությունը արդեն իսկ կատարվել է: |
|  | 2. Նախագծի վերնագիրն անհրաժեշտ է համապատասխանեցնել «Նորմատիվ իրավական ակտերի մասին» օրենքի 12-րդ հոդվածի 5-րդ մասին՝ նշելով փոփոխվող որոշման կրճատ անվանումը: | Ընդունվել է: Համապատասխան փոփոխությունը կատարվել է: |
|  | 3. Նախագծի 2-րդ կետով նախատեսվում է Որոշման 2-րդ կետը շարադրել հետևյալ խմբագրությամբ «2. Ջրային կոմիտեի նախագահին՝ սահմանված կարգով ապահովել ջրային համակարգերի օգտագործման և պահպանության տեխնիկական հանձնաժողովի աշխատակազմի լուծարումը մինչև 2019 թվականի օգոստոսի 1-ը»: Մինչդեռ 2-րդ կետով նշված է ՀՀ կառավարության թիվ 155-Ն որոշման ուժի մեջ մտնելու ժամկետը, որն արդեն իսկ ուժի մեջ է մտել 2019 թվականի մարտի 21-ին: Առաջարկվել է Նախագծով նախատեսվող փոփոխությունը լրացնել առանձին կետով: | Ընդունվել է: Համապատասխան փոփոխությունը կատարվել է: |
| ՀՀ արդարադատության նախարարություն 27.05.2019թ. թիվ 02/27.1/11801-2019 գրություն | 1.«Հայաստանի Հանրապետության կառավարության 2006 թվականի մայիսի 26-ի թիվ 677-Ն որոշումն ուժը կորցրած ճանաչելու մասին» թիվ 155-Ն որոշումը 2019 թվականի մարտի 21-ից արդեն իսկ ուժի մեջ է մտել և չի կարող փոփոխվել որոշման 2-րդ կետը, որը վերաբերում է որոշման ուժի մեջ մտնելուն:  Նախագծի հիմնավորման համաձայն նախագծի մշակումը պայմանավորված է Ջրային համակարգերի օգտագործման և պահպանության տեխնիկական հանձնաժողովի աշխատակազմի աշխատողների հետ աշխատանքային հարաբերությունների հետագա ընթացքը ՀՀ աշխատանքային օրենսդրության պահանջների համաձայն իրականացնելու պահանջով: Այդ առումով գտնում ենք, որ Ջրային համակարգերի օգտագործման և պահպանության տեխնիկական հանձնաժողովի աշխատակազմի աշխատողների հետ աշխատանքային հարաբերությունների հետագա ընթացքը կարգավորելու համար անհրաժեշտ է որոշման մեջ նախատեսել անցումային դրույթներ, նկատի ունենալով «Նորմատիվ իրավական ակտերի մասին» ՀՀ օրենքի 13-րդ հոդվածի 4-րդ մասի պահանջները, համաձայն որոնց՝ նորմատիվ իրավական ակտի հիմնական մասով սահմանված նորմերի ուժի մեջ մտնելուց հետո անհրաժեշտ է սահմանել **ըստ որոշակի անձանց շրջանակի** կամ տարածքի` ակտի հիմնական մասով սահմանված նորմերի գործողության համար այլ նորմեր:  Ելնելով վերոնշյալից որոշման նախագիծն անհրաժեշտ է խմբագրել՝ լրացնելով նոր անցումային դրույթ կամ ընդունել նոր որոշում՝ Ջրային համակարգերի օգտագործման և պահպանության տեխնիկական հանձնաժողովի աշխատակազմի աշխատողների հետ աշխատանքային հարաբերությունների հետագա ընթացքը կարգավորելու մասին: | Ընդունվել է: Համապատասխան փոփոխությունը կատարվել է: |
|  | 2.Նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է:  Համաձայնեցվել է շահագրգիռ մարմինների հետ: |
| ՀՀ ԷԵԲՊՆ ջրային կոմիտե 16.05.2019թ. թիվ 01/09/2082-19 գրություն | 1. Առաջարկվել է վերնագիրը շարադրել հետևյալ խմբագրությամբ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 155-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»: | Ընդունվել է: Համապատասխան փոփոխությունը կատարվել է: |
|  | 2. Առաջարկվել է որոշման նախագծի 2-րդ կետն ընդունել հետևյալ խմբագրությամբ.  «2. Լուծարել Ջրային համակարգերի օգտագործման եվ պահպանության տեխնիկական հանձնաժողովի աշխատակազմը (գտնվելու վայր՝ ք. Երևան, Վարդանանց փակուղի 8)»: | Ընդունվել է: Համապատասխան փոփոխությունը կատարվել է: |
|  | 3. Ավելացնել հետևյալ բովանդակությամբ նոր՝ 3-րդ կետ. «3. Ջրային կոմիտեի նախագահին՝ սույն որոշումն ուժի մեջ մտնելուց հետո երկամսյա ժամկետում ապահովել Ջրային համակարգերի օգտագործման եվ պահպանության տեխնիկական հանձնաժողովի աշխատակազմի գույքի և փաստաթղթերի հանձնման-ընդունման գործընթացը»: | Ընդունվել է: Համապատասխան փոփոխությունը կատարվել է: |